راشد خان بیا د برتانیا د 'سسیکس' لوبډلې سره یو ځای شو
‎د انګلند د سسیکس ټيم بیا د افغانستان د کرکټ ملي لوبډلې له لوبغاړي راشد خان سره قرارداد وکړ .
ددې قرار داد په ساس به راشد خان په راتلوونکي ٢٠٢١ کې د ویټالټي بلاسټ شل اوریزو سیالیو کې ورته ولوبیږي. د سسیکس روزونکي جیمز دي: "دا ښه خبره ده چې راشد خان بیا له موږ سره یو ځای کیږي. هر ټيم غواړي چې راشد خان یې لوبغاړی وي. راشد خان د نړۍ یو غوره او د کرکټ پېژندل شوی ستوری دی. په دې هیله چې راشد خان له موږ سره په میدان او له میدان د باندې ( اف پچ او آن پچ) مرسته وکړي چې ښه ولوبېږو." راشد خان هم له یادې لوبډلې سره خپل قرارداد تائید کړی او په دې اړه خوښي ښودلې ده. نوموړ تر دې مخکې هم له سسیکس ټيم سره و. هغه د برتانیا په تیرو سیالیو کې ۲۰ ویکټې اخیستي وې. هغه تازه د «آی پي ال» له سیالیو خلاص شو او ژر به د آسترالیا بګ بش سیالیو ته ولاړ شي. تر آی پي ال مخکې ېې سي پي ال کې لوبې کړي.